**Projektas**

**PLUNGĖS RAJONO SAVIVALDYBĖS**

**TARYBA**

**DĖL VASAROS TURIZMO SEZONO NUSTATYMO PLUNGĖS RAJONO SAVIVALDYBĖS TERITORIJOJE**

2023 m. vasario 23 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 5 straipsnio 1 dalies 1 punktu, 6 straipsnio 29 ir 38 punktais bei 16 straipsnio 4 dalimi ir atsižvelgdama į Plungės rajono savivaldybės turizmo tarybos 2023 m. sausio 31 d. protokolinį nutarimą Nr. LK-12, Plungės rajono savivaldybės taryba n u s p r e n d ž i a:

Nustatyti Plungės rajono savivaldybės teritorijoje vasaros turizmo sezoną nuo birželio 1 d. iki rugpjūčio 31 d. įskaitytinai.

Savivaldybės meras

SUDERINTA:

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Kultūros, turizmo ir viešųjų ryšių skyriaus vyr. specialistė Ingrida Uznevičiūtė

**KULTŪROS, TURIZMO IR VIEŠŲJŲ RYŠIŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL VASAROS TURIZMO SEZONO NUSTATYMO PLUNGĖS RAJONO SAVIVALDYBĖS TERITORIJOJE“** |
| 2023 m. vasario 8 d.  Plungė |

**1. Parengto teisės akto projekto tikslai, uždaviniai, problemos esmė.**

Sprendimo projektas parengtas vadovaujantis Lietuvos Respublikos vietos savivaldos įstatymo 5 straipsnio 1 dalies 1 punktu, 6 straipsnio 29 ir 38 punktais bei 16 straipsnio 4 dalimi ir atsižvelgiant į Plungės rajono savivaldybės turizmo tarybos (toliau – Turizmo taryba) 2023 m. sausio 31 d. posėdžio protokolo nutarimą Nr. LK-12. Tikslas – nustatyti Plungės rajono savivaldybės teritorijoje vasaros turizmo sezoną nuo birželio 1 d. iki rugpjūčio 31 d. įskaitytinai.

**2. Kaip šiuo metu yra sprendžiami projekte aptarti klausimai.**

Šiuo metu galiojantys nacionaliniai ir lokalūs teisės aktai nepakankamai sprendžia klausimus, susijusius su vasaros turizmo sezonu. Kai kuriuose galiojančiuose lokaliuose teisės aktuose įtvirtintos teisės normos gali galioti tik nustačius vasaros turizmo sezoną.

**3. Kodėl būtina priimti sprendimą, kokių pozityvių rezultatų laukiama.**

Ne pirmus metus pastebima, kad poilsiavietėse, stovyklavietėse bei apgyvendinimo, maitinimo paslaugų sektoriuje kyla iššūkių dėl atliekų tvarkymo, triukšmo reguliavimo, viešosios tvarkos palaikymo. 2023 m. sausio 31 d. vykusiame Turizmo tarybos posėdyje diskutuota ir nutarta, kad vasaros turizmo sezono paskelbimas ir įteisinimas leistų skirti didesnį dėmesį ir lėšas būtent tuo metu, kai problemos kyla. Be to, jau rengiant Plungės rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatus buvo atsižvelgta į kylančias problemas ir 73 punkte numatyta, kad asmenys, kurie teikia apgyvendinimo ar stovyklavimo paslaugas privalo pasirūpinti reikiamo tūrio ir kiekio konteineriais ne vėliau kaip iki vasaros turizmo sezono savivaldybėje paskelbimo pradžios. Šie nuostatai jau yra patvirtinti Plungės rajono savivaldybės tarybos 2021 m. spalio 28 d. sprendimu Nr. T1-272. Todėl būtina įteisinti vasaros turizmo sezoną, kad minėtų nuostatų 73 punkte numatyta teisės norma galėtų veikti. Tikimasi, kad apibrėžus tikslų vasaros turizmo sezono terminą, pagerės teikiamų paslaugų kokybė apgyvendinimo teikimo srityje.

Be to, įvedus vasaros turizmo sezoną, bus galima reguliuoti ir optimizuoti viešojo transporto tvarkaraščius, muziejų ir kitų lankomų objektų darbo laiko grafikus. Vasaros turizmo sezono termino nustatymas leis pradėti diskusijas dėl papildomų priemonių, tokių kaip mokamas automobilių statymas, „pagalvės“ mokestis ir pan., taikymo itin turistų lankomose gyvenamosiose vietovėse.

**4. Siūlomos teisinio reguliavimo nuostatos.**

Šiuo sprendimo projektu nesiūloma keisti teisinio reguliavimo.

**5. Pateikti skaičiavimus, išlaidų sąmatas, nurodyti finansavimo šaltinius.**

Išlaidų nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Sprendimas parengtas Turizmo tarybos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Patvirtintas sprendimas turi būti išsiųstas Kultūros, turizmo ir viešųjų ryšių skyriui. Informacija paskelbta Savivaldybės svetainėje [www.plunge.lt](http://www.plunge.lt) ir viešinama visomis informacijos priemonėmis.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *nenumatomas* | *nenumatomas* |
| *Finansams* | *nenumatomas* | *nenumatomas* |
| *Socialinei aplinkai* | *nenumatomas* | *nenumatomas* |
| *Viešajam administravimui* | *nenumatomas* | *nenumatomas* |
| *Teisinei sistemai* | *nenumatomas* | *nenumatomas* |
| *Kriminogeninei situacijai* | *nenumatomas* | *nenumatomas* |
| *Aplinkai* | *nenumatomas* | *nenumatomas* |
| *Administracinei naštai* | *nenumatomas* | *nenumatomas* |
| *Regiono plėtrai* | *nenumatomas* | *nenumatomas* |
| *Kitoms sritims, asmenims ar jų grupėms* | *nenumatomas* | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Kultūros, turizmo ir viešųjų ryšių skyriaus vyr. specialistė Ingrida Uznevičiūtė