**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS ADMINISTRACIJOS DALYVAVIMUI PROJEKTE PAGAL 2021–2027 M. INTERREG VI-A LATVIJOS IR LIETUVOS BENDRADARBIAVIMO ABIPUS SIENOS PROGRAMOS IV PRIORITETĄ „EKONOMINIS TURIZMO IR PAVELDO POTENCIALAS“ IR LĖŠŲ SKYRIMO**

2023 m. vasario 23 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 2021–2027 m. INTERREG VI-A Latvijos ir Lietuvos bendradarbiavimo abipus sienos programa, patvirtinta Europos Komisijos 2022 m. spalio 4 d. sprendimu Nr. C(2022)7183, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės administracijos (toliau – Projekto partneris) dalyvavimui projekte pagal 2021–2027 m. INTERREG VI-A Latvijos ir Lietuvos bendradarbiavimo abipus sienos programos (toliau – Programa) IV prioritetą – „Ekonominis turizmo ir paveldo potencialas“.

2. Sutikti, kad Projektas būtų įgyvendinamas su partneriais:

2.1. Mažeikių rajono savivaldybės administracija (toliau – Pagrindinis partneris);

2.2. kitomis Lietuvos Respublikos ir Latvijos Respublikos savivaldybių administracijomis (toliau – Partneriai).

3. Įgalioti Savivaldybės administracijos direktorių, o jo nesant – Administracijos direktoriaus pavaduotoją, pasirašyti su Projekto teikimu bei įgyvendinimu susijusius dokumentus.

4. Skirti Projektui įgyvendinti iš Savivaldybės biudžeto lėšų ne mažiau 20 proc. tinkamų finansuoti Projekto išlaidų dalies, tenkančios Projekto partneriui, Programos stebėsenos komitetui priėmus sprendimą finansuoti Projektą.

5. Apmokėti netinkamas finansuoti su Projektu susijusias išlaidas ir tinkamų finansuoti išlaidų dalį, tenkančią Pareiškėjui, kurių nepadengia Projektui skiriamas finansavimas.

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Sprendimą rengė

Strateginio planavimo ir investicijų skyriaus vyr. specialistė Evelina Petrikaitė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PLUNGĖS RAJONO SAVIVALDYBĖS ADMINISTRACIJOS DALYVAVIMUI PROJEKTE PAGAL 2021–2027 M. INTERREG VI-A LATVIJOS IR LIETUVOS BENDRADARBIAVIMO ABIPUS SIENOS PROGRAMOS IV PRIORITETĄ „EKONOMINIS TURIZMO IR PAVELDO POTENCIALAS“ IR LĖŠŲ SKYRIMO**

2023 m. vasario 7 d.

Plungė

1. **Parengto teisės akto projekto tikslai, uždaviniai, problemos esmė**. Gauti pritarimą Plungės rajono savivaldybės administracijai (toliau – Projekto partneris) dalyvauti projekte pagal 2021–2027 m. INTERREG VI-A Latvijos ir Lietuvos bendradarbiavimo abipus sienos programos (toliau – Programa) IV prioritetą – „Ekonominis turizmo ir paveldo potencialas“, įgalioti Savivaldybės administracijos direktorių arba Administracijos direktoriaus pavaduotoją pasirašyti su Projekto teikimu bei įgyvendinimu susijusius dokumentus ir, 2021–2027 m. INTERREG V-A Latvijos ir Lietuvos programos stebėsenos komitetui priėmus sprendimą finansuoti projektą, 2024–2026 m. skirti lėšas Projektui įgyvendinti.
2. **Kaip šiuo metu yra sprendžiami projekte aptarti klausimai.** Projekto partneris kartu su Mažeikių rajono savivaldybės administracija (toliau – Pagrindinis partneris) bei kitomis Lietuvos ir Latvijos savivaldybių administracijomis inicijuoja Projekto paraiškos pateikimą pagal Programos IV prioritetą – „Ekonominis turizmo ir paveldo potencialas“.

**3. Kodėl būtina priimti sprendimą, kokių pozityvių rezultatų laukiama.** Projekto partneris kartu su Pagrindiniu partneriu bei kitomis Lietuvos ir Latvijos savivaldybių administracijomis, inicijuoja Projekto paraiškos pateikimą, siekdami plėtoti ekonominį turizmo ir paveldo objektų potencialą, gerinant kultūrinio paveldo objektų būklę, plėtojant bendradarbiavimą ir kuriant turistinį maršrutą tarp Projekto partnerių.

Numatomi Administracinio pastato (Plungės dvaro sodybos skalbykla KVR kodas 24774), esančio Dariaus ir Girėno g. 25, LT-90113 Plungėje, Plungės miesto sen., Plungės r. sav., paprastojo remonto darbai, apsauginės signalizacijos, šildymo, vėdinimo sistemos, šilumos tiekimo tinklų, elektrotechnikos, elektroninių ryšių dalies, šilumos gamybos, vidaus ir lauko vandentiekio ir nuotekų tinklų įrengimas.

**4. Siūlomos teisinio reguliavimo nuostatos.** Patvirtinus Plungės rajono savivaldybės tarybos sprendimą, bus gautas pritarimas Projekto partneriui dalyvauti Pareiškėjo teisėmis pagal Programos IV prioritetą – „Ekonominis turizmo ir paveldo potencialas“, Savivaldybės administracijos direktorius arba jo pavaduotojas bus įgaliotas pasirašyti su Projekto teikimu bei įgyvendinimu susijusius dokumentus ir, Programos stebėsenos komitetui priėmus sprendimą finansuoti projektą, bus skirtos lėšos Projektui įgyvendinti bei per 2024–2026 metus bus įgyvendintas Projektas.

**5. Pateikti skaičiavimus, išlaidų sąmatas, nurodyti finansavimo šaltinius.** Preliminari Projekto vertė iki 750 000,00 Eur, iš jų iki 200 000,00 Eur tenka Projekto partneriui.Planuojama, kad, Programos stebėsenos komitetui priėmus sprendimą finansuoti projektą, teisės aktui įgyvendinti 2024–2026 metais reikės:

* iki 40 000,00 Eur (20 procentų Projekto partneriui tenkančio Projekto biudžeto vertės) Savivaldybės biudžeto lėšų;
* iki 160 000,00 Eur (80 procentų Projekto partneriui tenkančio Projekto biudžeto vertės) Savivaldybės biudžeto lėšų, kurios bus grąžintos iš Programos biudžeto, jas deklaravus.

Taip pat, bus reikalingos lėšos apmokėti netinkamas finansuoti su Projektu susijusias išlaidas ir tinkamų finansuoti išlaidų dalį, tenkančią Pareiškėjui, kurių nepadengia Projektui skiriamas finansavimas.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo galimybių nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui.

**11. Kita svarbi informacija**. Sėkmingai įgyvendinus Projektą bei vadovaujantis Lietuvos Respublikos Vyriausybės 2022 m. rugpjūčio 24 d. nutarimu Nr. 877 „Dėl 2021–2027 metų Europos Sąjungos finansinio laikotarpio Europos teritorinio bendradarbiavimo tikslo (INTERREG) programų įgyvendinimo Lietuvoje“, Lietuvos Respublikos vidaus reikalų ministerijai bus teikiamas prašymas skirti bendrojo finansavimo lėšų Europos teritorinio bendradarbiavimo tikslo programos projektui įgyvendinti ir susigrąžinti dalį Savivaldybės bendrojo finansavimo lėšų (iki 20 000,00 Eur (50 proc.).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Didins Plungės miesto patrauklumą vietos gyventojams, turistams ir investuotojams, vietos verslo plėtrai* | *Nenumatoma* |
| *Finansams* | *Nenumatoma* | *2021–2027 m. INTERREG V-A Latvijos ir Lietuvos programos stebėsenos komitetui priėmus sprendimą finansuoti Projektą, 2024–2026 metais reikės Savivaldybės biudžeto lėšų* |
| *Socialinei aplinkai* | *Turės teigiamos įtakos, nes objekte plėtojama kultūrinė veikla pagerins Plungės miesto gyvenimo aplinką ir kokybę* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Turės teigiamos įtakos, nes bus prisidedama prie gyvenimo kokybės Latvijos ir Lietuvos gyvenamosiose vietovėse gerinimo* | *Nenumatoma* |
| *Kitoms sritims, asmenims ar jų grupėms* | *Turės teigiamos įtakos kultūros sričiai, nes bus prisidedama prie kultūros produktų ir paslaugų žinomumo, prieinamumo, informacijos sklaidos, komunikacijos gerinimo ir patrauklumo vartotojui didinimo* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus

vyr. specialistė Evelina Petrikaitė