**Projektas**

|  |
| --- |
| PLUNGĖS RAJONO SAVIVALDYBĖS  TARYBA |
| **SPRENDIMAS** |
| **DĖL PLUNGĖS RAJONO SAVIVALDYBĖS ADMINISTRACIJOS DIREKTORIAUS IR SAVIVALDYBĖS ADMINISTRACIJOS 2022 METŲ VEIKLOS ATASKAITOS PATVIRTINIMO** |
| 2023 m. vasario 23 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 105 straipsniu, 29 straipsnio 8 dalies 10 punktu ir Plungės rajono savivaldybės tarybos veiklos reglamento, patvirtinto Plungės rajono savivaldybės tarybos 2021 m. gegužės 27 d. sprendimu Nr. T1-168, VIII skyriaus 143.17. papunkčiu, XIX skyriaus 258.2. papunkčiu, Plungės rajono savivaldybės taryba n u s p r e n d ž i a:

Patvirtinti Plungės rajono savivaldybės metinių ataskaitų rinkinio dalį – Plungės rajono savivaldybės administracijos direktoriaus ir Savivaldybės administracijos 2022 metų veiklos ataskaitą (pridedama).

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Protokolo skyriaus vedėja Jovita Šumskienė

**PLUNGĖS RAJONO SAVIVALDYBĖS ADMINISTRACIJOS**

**PROTOKOLO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS ADMINISTRACIJOS DIREKTORIAUS IR SAVIVALDYBĖS ADMINISTRACIJOS 2022 METŲ VEIKLOS ATASKAITOS PATVIRTINIMO“**

2023 m. vasario 7 d.

Plungė

**1. Parengto teisės akto projekto tikslai, uždaviniai, problemos esmė -** patvirtinti Plungės rajono savivaldybės (toliau – Savivaldybė) administracijos direktoriaus ir Savivaldybės administracijos 2022 metų veiklos ataskaitą, kuri yra Savivaldybės metinių ataskaitų rinkinio dalis. Atsižvelgiant į tai, kad 2023 metų balandžio mėnesį baigiasi IX šaukimo Savivaldybės tarybos kadencija, šiuo tarybos sprendimo projektu siekiama patvirtinti Savivaldybės administracijos direktoriaus ir Savivaldybės administracijos 2022 metų veiklos ataskaitą, kad naujai paskirtam Administracijos direktoriui nereikėtų atsiskaityti už 2022 metais Administracijos direktoriaus pareigas ėjusio darbuotojo veiklą.

**2. Kaip šiuo metu yra sprendžiami projekte aptarti klausimai.** Plungės rajono savivaldybės administracijos direktoriaus ir Savivaldybės administracijos veiklos ataskaita Savivaldybės tarybai iki 2023 m. sausio 1 d. buvo teikiama ne rečiau kaip kartą per metus iki balandžio 1 dienos.

**3. Kodėl būtina priimti sprendimą, kokių pozityvių rezultatų laukiama.** Anksčiau Savivaldybės administracijos direktoriaus ir Savivaldybės administracijos 2022 metų veiklos ataskaita buvo rengiamos įgyvendinant Lietuvos Respublikos vietos savivaldos įstatymo 16 straipsnio 2 dalies 19 punkto, 29 straipsnio 8 dalies 9 punkto ir Plungės rajono savivaldybės tarybos veiklos reglamento, patvirtinto Plungės rajono savivaldybės tarybos 2021 m. gegužės 27 d. sprendimu Nr. T1-168, VIII skyriaus 143.17. papunkčio bei XIX skyriaus 258.2. papunkčio nuostatas. 2023 m. sausio 1 d.įsigaliojo naujas Lietuvos Respublikos vietos savivaldos įstatymo (toliau – Įstatymas) 105 straipsnis, kuriame rašoma, kad Savivaldybės taryba už savo veiklą atsiskaito bendruomenei teikdama savivaldybės metinių ataskaitų rinkinį. Savivaldybės metinių ataskaitų rinkinį sudaro savivaldybės veiklos ataskaita, finansinių ataskaitų rinkinys ir biudžeto vykdymo ataskaitų rinkinys. Atsižvelgiant į Įstatymo 105 straipsnio nuostatas, Savivaldybės tarybai teikiama Savivaldybės metinių ataskaitų rinkinio dalis, t. y. Savivaldybės administracijos direktoriaus ir Savivaldybės administracijos 2022 metų veiklos ataskaita.

Sprendimo projektas parengtas siekiant Savivaldybės tarybos narius bei visuomenę supažindinti su Plungės rajono savivaldybės administracijos direktoriaus ir Savivaldybės administracijos 2022 metų veikla.

**4. Siūlomos teisinio reguliavimo nuostatos.** Vadovaujamasi Lietuvos Respublikos vietos savivaldos įstatymo 105 straipsniu ir Plungės rajono savivaldybės tarybos veiklos reglamento, patvirtinto Plungės rajono savivaldybės tarybos 2021 m. gegužės 27 d. sprendimu Nr. T1-168, VIII skyriaus 143.17. papunkčiu, XIX skyriaus 258.2. papunkčiu.

**5. Pateikti skaičiavimus, išlaidų sąmatas, nurodyti finansavimo šaltinius.** Netaikoma.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Netaikoma.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Protokolo skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Viešinamas interneto svetainėje.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Atitiks teisės aktų nuostatas* | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Protokolo skyriaus vedėjaJovita Šumskienė