**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL pritarimo TEIKTI INVESTICIJŲ PROJEKTUS**

**VALSTYBĖS FINANSAVIMUI GAUTI**

2023 m. vasario 23 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės taisyklių, patvirtintų Lietuvos Respublikos Vyriausybės 2001 m. balandžio 26 d. nutarimu Nr. 478, 7 punktu, Švietimo ir sporto srities investicijų projektų (investicijų projektų įgyvendinimo programų) planavimo, finansavimo, įgyvendinimo ir kontrolės tvarkos aprašo, patvirtino Lietuvos Respublikos švietimo, mokslo ir sporto ministro 2019 m. balandžio 12 d. įsakymu Nr. V-399, nuostatomis, Plungės rajono savivaldybės taryba n u s p r e n d ž i a:

1. Pritarti šių investicijų projektų teikimui valstybės finansavimui gauti:

1.1. „Plungės r. Kulių gimnazijos, Aušros g. 24, Kuliai, Plungės r., remontas“;

1.2. „Universalaus sporto ir sveikatingumo komplekso Plungėje, Mendeno g. 1C, statyba“.

2. Gavus valstybės finansavimą, prisidėti prie šio sprendimo 1.1 papunktyje nurodyto investicijų projekto įgyvendinimo ne mažiau kaip 15 proc., o 1.2 papunktyje nurodyto investicijų projekto – ne mažiau kaip 40 proc. visų tinkamų finansuoti projektų išlaidų Savivaldybės lėšomis bei padengti tinkamas ir netinkamas finansuoti, tačiau projektams įgyvendinti būtinas išlaidas, kurių nepadengia projektų finansavimas.

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Sprendimą rengė

Strateginio planavimo ir investicijų skyriaus vyr. specialistė Simona Derkintė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL pritarimo TEIKTI INVESTICIJŲ PROJEKTUS**  **VALSTYBĖS FINANSAVIMUI GAUTI“** |
| 2023 m. vasario 7 d.  Plungė |

1. **Parengto teisės akto projekto tikslai, uždaviniai, problemos esmė.** Pritarti investicijų projektų teikimui valstybės finansavimui gauti.

**2. Kaip šiuo metu yra sprendžiami projekte aptarti klausimai.**

Projektas „Plungės r. Kulių gimnazijos, Aušros g. 24, Kuliai, Plungės r., remontas“ yra įgyvendinamas. Bendra projekto vertė – 2 763 950,00 Eur. 2022 m. šiam projektui buvo gautas 375 tūkst. Eur finansavimas, panaudota 326 870,55 Eur. 2023 m. skirta 469 000 Eur. 2024 m. ir 2025 m. planuojama prašyti skirti po 576 tūkst. Eur.

Projekto „Universalaus sporto ir sveikatingumo komplekso Plungėje, Mendeno g. 1C, statyba (I etapas)“ I etapo, t. y. baseino statybos darbai yra pabaigti, šiuo metu vyksta objekto pridavimo procedūros.

2023 m. planuojama pradėti įgyvendinti projekto „Universalaus sporto ir sveikatingumo komplekso Plungėje, Mendeno g. 1C, statyba“ II etapą, t. y. statyti universalią sporto salę su papildomomis sporto paskirties patalpomis. Šiuo metu vyksta rangos darbų viešojo pirkimo procedūros. Iš LR švietimo, mokslo ir sporto ministerijos 2023 m. projektui gauta 1 193 tūkst. Eur.

**3. Kodėl būtina priimti sprendimą, kokių pozityvių rezultatų laukiama.**

Pritarus sprendime nurodytų investicijų projektų teikimui valstybės finansavimui gauti, jie būtų teikiami atitinkamoms šakinėms ministerijoms. Gavus prašomas lėšas, investicijų projektai bus įgyvendinami.

**4. Siūlomos teisinio reguliavimo nuostatos.**

Pritarti sprendime nurodytų investicijų projektų teikimui valstybės finansavimui gauti.

**5. Pateikti skaičiavimus, išlaidų sąmatas, nurodyti finansavimo šaltinius.**

Projekto „Plungės r. Kulių gimnazijos, Aušros g. 24, Kuliai, Plungės r., remontas“ vertė – 2 763 950,00 Eur (VIP – 2 349 357,50 Eur, SB – 414 592,50 Eur). Iš valstybės biudžeto įsisavinta beveik 727 tūkst. Eur, o iš Savivaldybės biudžeto prisidėta 249 tūkst. Eur.

Investiciniame projekte numatomas projekto „Universalaus sporto ir sveikatingumo komplekso Plungėje, Mendeno g. 1C, statyba“ II etapo finansavimo intensyvumas yra 59 % VIP lėšos ir 41 % – Savivaldybės biudžeto lėšos, kaip ir buvo įgyvendinant I etapą.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nereikia.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo galimybių nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai planuoti ir įsisavinti valstybės lėšas. Teigiamai paveiks ekonomiką, didinant* *ūkinės veiklos įvairovę, gerinant švietimo poreikius, gyventojų sveikatingumą, gerinant sąlygas investicijų pritraukimui, siekiant kurti naujas darbo vietas.* | *Nenumatoma* |
| *Finansams* | *Turės teigiamos įtakos finansams, nes, įgyvendinus projektus – sumažės eksploatacinės išlaidos.* | *Nenumatoma* |
| *Socialinei aplinkai* | *Didesnės apimties projektai duos daugiau socialinės naudos, kadangi bus daugiau laisvalaikio užsiėmimų.* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Turės teigiamos įtakos, nes didės Plungės miesto patrauklumas.* | *Nenumatoma* |
| *Administracinei naštai* |  | *Nenumatoma* |
| *Regiono plėtrai* | *Teigiamai paveiks regiono plėtrą, nes padidės įgyvendinamų projektų veiklų apimtys,* *bus pagerinta gyvenimo kokybė ir aplinka.* | *Nenumatoma* |
| *Kitoms sritims, asmenims ar jų grupėms* | *Turės teigiamos įtakos Plungės rajono ir miesto gyventojams bei svečiams.* | *Nenumatoma* |

Rengėja

Strateginio planavimo ir investicijų skyriaus

vyr. specialistė Simona Derkintė